钦定古今图书集成/明伦汇编/氏族典/第238卷 > 张士衡
## 钦定古今图书集成/明伦汇编/氏族典/第238卷 > 张士衡

按《唐书张士衡传》：“士衡，瀛州乐寿人。父文庆，北齐国
子助教。士衡九岁居母丧，哀慕过礼。博士刘轨思见
之，为泣下。奇其操，谓文庆曰：‘古不亲教子，吾为君成
就之’。乃授以《诗》《礼》。又从熊安生、刘焯等受经贯，知大
义。仕隋为馀杭令，以老还家。大业兵起，诸儒废学。唐
兴，士衡复讲教乡里，幽州都督燕王灵夔以礼邀聘”，
北面事之。太子承乾慕风迎致，谒太宗洛阳宫，帝赐
食，擢朝散大夫、崇贤馆学士。太子废给传，罢归乡里，
卒。